Noile reglementări ale Comisiei Europene privind dreptul cetățenilor europeni la conținutul digital furnizat de serviciile de streaming au intrat în vigoare.

Sub titulatura de Piață digitală unită, noua legislație spune că cetățenii Uniunii Europene trebuie să poată beneficia de același conținut pentru care s-au abonat acasă, în orice țară de pe teritoriul UE.

De este important: În ciuda diferențelor de la o țară la alta, generate de negocierile pentru drepturile de autor, cetățenii europeni vor beneficia de același serviciu în același condiții ca în țara de origine în orice altă țară din Uniune.

Concret, un abonat Netflix, HBO Go, Apple Music ori Spotify va avea acces la același catalog de conținut digital disponibil în țară, pe teritoriul oricărei alte țări membre a Uniunii Europene.

Asta înseamnă că un francez nu va fi limitat la librăria semnificativ mai mică a Netflix din România, când va călători în țara noastră, ci va avea acces la aceleași titluri ca în Franța și pe teritoriul țării noastre.

Din păcate, nu este valabilă și viceversa. Un român care călătorește în Franța va avea la dispoziție aceeași librărie de conținut de acasă, nu la cea mai voluminoasă din Franța. În altă ordine de idei, avantajele le vor observa cetățenii țărilor mai dezvoltate, acolo unde este disponibil și mai mult conținut digital.

Pentru serviciile de streaming, noua legislație simplifică situația drepturilor de difuzare. Companiile de streaming pot furniza unui cetățean francez conținutul din Franța când călătorește în altă țară din Uniunea Europeană fără să fi plătit special în acest sen.

Noua legislație se aplica doar abonamentelor plătite, nu și pentru serviciile de streaming gratuite.